Bătrânii care sunt dispuși să plătească sute de dolari ca să trăiască la închisoare. „Viața asta este cea mai stabilă pentru mine”
În cea mai mare închisoare de femei din Japonia, în loc de deținuți periculoși închiși pentru infracțiuni grave, locul este plin de persoane în vârstă care se plimbă pe coridoare cu bastoane și cadre de mers, cu mâinile zbârcite și spatele încovoiat. Situația de aici reflectă problema societății îmbătrânite de dincolo de zidurile închisorii și singurătatea despre care paznicii spun că este atât de dureroasă încât bătrânele din acest penitenciar ar prefera să rămână după gratii decât să își trăiască viața în libertate, relatează CNN.